**Izglītojamo uzņemšanas noteikumi**

**Pulkveža Oskara Kalpaka profesionālajā vidusskolā**

**2025./2026. mācību gadam**

*Izdoti saskaņā ar Valsts pārvaldes iekārtas likuma 72. panta pirmo daļu*

1. Noteikumi nosaka kārtību, kādā izglītojamie tiek uzņemti Pulkveža Oskara Kalpaka profesionālās vidusskolas (turpmāk arī – Izglītības iestāde) profesionālās vidējās izglītības programmā:

|  |  |  |  |  |
| --- | --- | --- | --- | --- |
| **Programma** | **Programmas kods** | **Kvalifikācija** | **Mācību ilgums** | **Paredzēto vietu skaits grupā** |
| Valsts aizsardzība | 33 863 00 1 | Jaunākais militārais instruktors | 4 gadi | 25 |

1. Izglītības iestāde profesionālās vidējās izglītības programmā konkursa kārtībā uzņem Latvijas Republikas pilsoņus pēc vispārējās pamatizglītības vai profesionālās pamatizglītības iegūšanas.
2. Uzņemšana Izglītības iestādē notiek valsts valodā.
3. Izglītības iestāde uzņem Latvijas Republikas pilsoņus pēc vispārējās pamatizglītības ieguves, ne ātrāk kā tajā kalendārajā gadā, kurā tiem aprit 16 gadi (turpmāk – Izglītojamais).
4. Profesionālās izglītības programmā “Valsts aizsardzība” netiek uzņemti izglītojamie, kuri absolvējuši pamatizglītības programmas ar kodiem: 21015111, 21015211, 21015311, 21015411, 21015511, 21015611, 21015711, 21015811 un 21015911.
5. Dokumentu pieņemšanu, pretendentu atlasi un izglītojamo uzņemšanu Izglītības iestādē veic ar Izglītības iestādes direktora rīkojumu izveidota uzņemšanas komisija.
6. Lai pieteiktos mācībām Izglītības iestādē, izglītojamā likumiskais pārstāvis vai pilngadīgais izglītojamais iesniedz Izglītības iestādes direktoram adresētu iesniegumu (1. pielikums vai 2. pielikums).
7. Izglītojamā likumiskais pārstāvis vai pilngadīgais izglītojamais iesniegumam pievieno:
	1. iepriekš iegūtās izglītības dokumentu (apliecības par pamatizglītību un sekmju izraksta, valsts pārbaudes darbu sertifikātu) kopijas, uzrādot orģinālu;
	2. izrakstu no stacionārā/ambulatorā pacienta medicīniskās kartes (veidlapa Nr. 027/u), kurā norādīta informācija par personas hroniskām saslimšanām, tai skaitā redzes, dzirdes, funkcionāliem vai psihiskiem traucējumiem, alerģijām, ierobežojumiem fiziskajai slodzei ar norādi par atļauju apgūt izvēlēto kvalifikāciju “Jaunākais militārais instruktors”, kā arī norāde, ka pretendents ir saņēmis visas viņa vecumam paredzētās un vakcinācijas kalendārā paredzētās vakcīnas;
	3. ja attiecināms:
		1. lēmumu par bērna ārpusģimenes aprūpi;
		2. apliecību sociālo garantiju nodrošināšanai (dokumenta kopijas, uzrādot orģinālu);
		3. izziņu par darbību Jaunsardzē.
8. Uzņemšanas dokumentus var iesniegt personīgi vai nosūtot pa pastu uz adresi Valteru iela 6, Kandava, Tukuma novads, Latvija, LV-3120, vai arī elektroniski nosūtot uz e-pastu uznemsana@kalpakaskola.lv.
9. Attālinātas dokumentu iesniegšanas gadījumā, uzņemšanas komisijas pārstāvis sazinās ar iesniedzēju par iespējamo laiku parakstīt un iesniegt citus dokumentus, un uzrādīt dokumentu oriģinālus.
10. Dokumentus var iesniegt no 2025. gada 1. jūlija līdz 2025. gada 24. jūlijam.
11. Dokumentu pieņemšana un izskatīšana ir bez maksas.
12. Izglītības iestāde rīko iestājpārbaudījumus no 2025. gada 29. jūlija līdz 2025. gada 31. jūlijam vai kādā citā laikā šo noteikumu 28. punktā minētajos gadījumos. Precīzu iestājpārbaudījumu norises laiku un vietu katram pretendentam paziņos ar elektroniskā pasta starpniecību vai telefoniski.
13. Uzņemšanas komisija vērtē pretendentus pēc šādiem kritērijiem:
	1. Pirmajā kārtā:
		1. pretendenta sekmes, beidzot pamatizglītību:
			1. mācību gada vērtējumam eksaktajos mācību priekšmetos (fizika, ķīmija) jābūt ne zemākam par 6 ballēm (katrā no priekšmetiem);
			2. jābūt iegūtiem 20% valsts pārbaudes darbos, (svešvaloda, latviešu valoda, matemātika);

14.1.1.3. pretendenta veselības stāvokli – ņemot vērā izrakstu no stacionārā/ambulatorā pacienta medicīniskās kartes (veidlapa Nr. 027/u) ar atļauju apgūt Jaunākā militārā instruktora kvalifikāciju un saņemtām obligātajām vakcīnām;

* 1. Otrajā kārtā:
		1. pretendenta Valsts pārbaudes darbu rezultātus (3. pielikums);
		2. pretendenta fiziskās sagatavotības iestājpārbaudījuma rezultātus.
1. Uz iestājpārbaudījumu otro kārtu tiek uzaicināti tikai tie pretendenti, kuri atbilst konkursa pirmās kārtas nosacījumiem.
2. Pretendentu punktu kopvērtējumu veido fiziskās sagatavotības testā iegūtais punktu skaits un Valsts pārbaudes darbos iegūto punktu skaits.
3. Ja pretendents noteiktajā laikā nav ieradies uz iestājpārbaudījumiem, citā laikā tos kārtot nav atļauts un pretendents turpmākajā atlasē nepiedalās. Par neierašanos pretendents paziņo elektroniski, nosūtot informāciju uz e-pastu pasts@kalpakaskola.lv vai pa telefonu, zvanot vai sūtot īsziņu uz Pulkveža Oskara Kalpaka profesionālās vidusskolas oficiālo tālruņa Nr. +371 28698339.
4. Pirms iestājpārbaudījuma pretendentam izsniedz identifikācijas kodu, ko fiksē iestājpārbaudījumu darba lapā (4. pielikums).
5. Pretendents fiziskās sagatavotības iestājpārbaudījumus kārto sporta tērpā (atbilstoši laikapstākļiem) saskaņā ar Pulkveža Oskara Kalpaka profesionālās vidusskolas fiziskās sagatavotības iestājpārbaudījumu kritērijiem un vingrinājumu izpildes kārtību (5. pielikums).
6. Iestājpārbaudījumu rezultātus apkopo uzņemšanas komisija, tos pārskata Izglītības iestādes direktors un tiek uzņemti pretendenti, kuri konkursa kārtībā ieguvuši augstāko vērtējumu. Ja pretendenti iestājpārbaudījumos ieguvuši vienādu rezultātu, priekšroka ir pretendentam, kurš iesniedzis izziņu par dalību Jaunsardzē.
7. Par iestājpārbaudījumu rezultātiem, norādot iegūto punktu kopvērtējumu, Izglītības iestāde katru pretendentu informē individuāli, ne vēlāk kā 5 darba dienu laikā pēc iestājpārbaudījumu norises, nosūtot elektroniskā pasta vēstuli uz iesniegumā norādīto e-pasta adresi.
8. Izglītības iestāde neizsniedz un neuzrāda aizpildītās iestājpārbaudījumu darba lapas. Izņēmuma gadījums – pretendenta likumiskā pārstāvja vai pilngadīgā pretendenta iesniegta apelācija.
9. Apelāciju par iestājpārbaudījumu vērtējumu pretendenta likumiskais pārstāvis vai pilngadīgais pretendents var iesniegt ne vēlāk kā 5 darba dienu laikā pēc iestājpārbaudījumu rezultātu paziņošanas, iepriekš vienojoties ar Izglītības iestādes direktoru par iespēju iepazīties ar iestājpārbaudījuma darba lapām.
10. Uzņemšanas komisija lēmumu par iestājpārbaudījumu rezultātu pārskatīšanu pieņem 5 darba dienu laikā no apelācijas saņemšanas brīža. Izglītības iestāde lēmumu par iestājpārbaudījumu rezultātu pārskatīšanu rakstiski paziņo apelācijas iesniedzējam.
11. Izglītības iestāde neuzņemtā pretendenta vai neuzņemta pretendenta likumiskā pārstāvja iesniegumu ar tam pievienotajiem dokumentiem vai dokumentu atvasinājumiem glabā līdz 2025.gada 30.septembrim. Uzņemto izglītojamo vai to likumisko pārstāvju iesniegumu par uzņemšanu (noteikumu 1., 2. pielikums), Valsts pārbaudes darbu rezultātu lapu (3.pielikums), Fiziskās sagatavotības vērtēšanas lapu (4.pielikums) iestājpārbaudījumu darba lapas glabā līdz 2025. gada 30. septembrim, bet iepriekš iegūtās izglītības dokumentu (apliecības par pamatizglītību un sekmju izraksta, valsts pārbaudes darbu sertifikātu) kopijas; izrakstu no stacionārā/ambulatorā pacienta medicīniskās kartes (veidlapa Nr. 027/u) (noteikumu 8.2.apakšpunkts), lēmumu par ārpus ģimenes bērna aprūpi; apliecības par sociālo garantiju nodrošināšanai, izziņu par darbību Jaunsardzē glabā 5 gadus (atbilstoši Izglītības iestādes lietu nomenklatūrai).
12. Iestājpārbaudījumu rezultātus, norādot pretendentu identifikācijas kodu un pretendentu iegūto punktu skaitu kopvērtējumā, Izglītības iestāde publicē vietnē [www.kalpakaskola.lv](http://www.kalpakaskola.lv) ne vēlāk kā 7 darba dienu laikā pēc iestājpārbaudījumu norises.
13. Pamatojoties uz uzņemšanas komisijas lēmumu par iestājpārbaudījumu rezultātu apstiprināšanu un personu iesniegtajiem dokumentiem, Izglītības iestādes direktors līdz 1. septembrim izdod rīkojumu par pretendentu ieskaitīšanu Izglītības iestādes 1. kursa izglītojamo skaitā.
14. Izglītības iestāde pēc savas iniciatīvas ir tiesīga izsludināt papildu datumu, kad notiek uzņemšana. Iestājpārbaudījumus var kārtot tie pretendenti, kuriem valstī noteikto epidemioloģiskās drošības pasākumu vai citu objektīvu iemeslu dēļ nebija iespējams iestājpārbaudījumus kārtot sākotnēji norādītajā datumā.

Noteikumi saskaņoti Aizsardzības ministrijas 2025.gada 12. jūnija vēstulē Nr. MV – N/1367 “Par Pulkveža Oskara Kalpaka profesionālās vidusskolas noteikumu projektu “Izglītojamo uzņemšanas noteikumi Pulkveža Oskara Kalpaka profesionālajā vidusskolā 2025./2026. mācību gadam””.

**Direktors,**

**pulkvežleitnants Intars Kušners**

Inga Zilvere, 26476579

Inga.Zilvere@kalpakaskola.lv